VABILO NA ČISTILNO AKCIJO V SKLOPU AKCIJE ZA LEPŠO LJUBLJANO

TD Besnica- Janče bo tudi letos izvedla čistilno akcijo, ki bo **v soboto, 12. aprila 2025.** Zbor udeležencev bo **ob 8.00 uri zjutraj pred bivšo krajevno skupnostjo , Besnica 20.** **Zaključek čistilne akcije pa bo ob 14.00 uri.**

Čistilna akcija bo potekala na naslednjih lokacijah:

* Od izliva potoka Besnica v Ljubljanico in Podgrad
* Po dolini celotne Besnice do Trebeljevega, Malega vrha, proti Prežganju, Volavljam, Tujemu grmu, Dolgemu Brdu, Gaberju, Jančam, Vnajnarjem
* Čiščenje borovničeve pohodne poti
* Smer Besnica- Pečar in Besnica- Javor
* Sadinja vas- Češnjica- Zagradišče- Pečar

Pri čistilni akciji sodelujejo člani TD, krajani in turistični podmladek. K sodelovanju bomo povabili tudi osnovne šole na našem področju. Ker naša čistilna akcija poteka na veliki površini in zaradi slabše prevoznih gozdnih poti, bomo tudi letos potrebovali najem dveh traktorjev ali štirikolesnikov za odvoz smeti iz težko dostopnih krajev na dostopno mesto za komunalo.

Vabljeni, da se nam pridružite in pokažete, da vam je mar za naše okolje!

Turistično društvo Besnica - Janče